ગાંધીધામ પાલિકા દ્વારા શહેરમાં જુદા જુદા સ્થળોએ થઇ રહેલા રહેણાંક અને બીનરહેણાંકની મીલ્કતોમાં સમયસર આકરણી કરવી જોઇએ તે કરવામાં આવી નથી. વર્ષોથી આ ખામી દુર કરવા માટે કોઇ જ કાર્યવાહી કરવામાં આવી નથી. અગાઉ એક એજન્સીને સર્વેની કામગીરી સોંપવામાં આવ્યા પછી આ બાબતે ત્યારબાદ કોઇ જ પગલા ભરવામાં આવ્યા હોય તેવું બહાર આવ્યું નથી. માત્ર કોઇ મિલ્કતદાર આવીને પોતાની આકરણી માટે રજુઆત કરે તો તેની આકરણી કરવામાં આવે છે. સરકારી કચેરીઓની પણ આકરણી કરવામાં પાલિકા નાનપ અનુભવી રહી છે.